b'\n_START_ARTICLE_\nPirkko Stenros\n_START_PARAGRAPH_\nPirkko Stenros (o.s. Vaara) on suomalainen sisustusarkkitehti, joka tunnetaan julkisuudessa erityisesti Muuramelle suunnittelemistaan huonekaluista._NEWLINE_Stenros valmistui Taideteollisesta keskuskoulusta sisustusarkkitehdiksi 1951. Valmistuttuaan h\xc3\xa4n oli kolme vuotta sisustussuunnittelijana Artekilla. 1955 h\xc3\xa4n perusti miehens\xc3\xa4 arkkitehti Helmer Stenrosin kanssa arkkitehtitoimiston, jossa Helmer Stenros suunnitteli rakennukset ja Pirkko Stenros vastasi niiden sisustamisesta. Heid\xc3\xa4n suunnittelut\xc3\xb6it\xc3\xa4\xc3\xa4n ovat useat hotellit ja teatterit, Amer-yhtym\xc3\xa4n p\xc3\xa4\xc3\xa4konttori ja keskiaikaisten kivikirkkojen restauroinnit. H\xc3\xa4n teki samanaikaisesta t\xc3\xb6it\xc3\xa4 Kaunis Koti -lehteen, jonka lukijoille h\xc3\xa4n suunnitteli vuosien mittaan tuhat sisustussuunnittelua._NEWLINE_Muurame oli Pirkko Stenrosin is\xc3\xa4n ja setien perustama huonekalutehdas, jolle h\xc3\xa4n suunnitteli huonekaluja koko muun ty\xc3\xb6uransa ohella. Vasta 1993, kun Muurame konkurssin j\xc3\xa4lkeen perustettiin uudelleen, h\xc3\xa4n ryhtyi sen p\xc3\xa4\xc3\xa4toimiseksi suunnittelijaksi. Moduli-kaappien ohella h\xc3\xa4n on suunnitellut muun muassa Mup-kaappeja ja laatikostoja, Nappi- ja Neppari-kaapistoja, lasten huonekaluja ja tv-tasoja.'